Һалҡын тейгәндә йыш ашарға тәҡдим ителгән һарымһаҡтың уғы хәтәр шифалы. Хәҙер уны йыйыр мәл етте. Уның составында иммунитетты нығытыусы фитонцид тигән матдә күп. Бынан тыш һарымһаҡ уғы С, В6, В12 витаминдарына, организмды ҡартайыуҙы аҡрынайта торған антиоксиданттарға бай. Һарымһаҡ уғы ҡан составын яҡшырта, инфаркт, инсульт хәүефен кәметә. Организмдан токсиндарҙы сығарыуы, эсәктәге паразиттарҙан таҙартыуы менән дә иғтибарға лайыҡ ул. Һарымһаҡ уғы яман шеш сирен дә киҫәтә. Шулай уҡ аппетитты яҡшырта, ашҡаҙан системаһын яйға һала, ирлек көсөн арттыра.